आपसी विवाद में युवकों ने की मारपीट, 3 जने घायल
पाली | आईजीपीकी ढाणी गुरलाई मार्ग पर शुक्रवार दिन में आपसी विवाद में कुछ लाेगों ने तीन जनों के साथ मारपीट कर दी। मामले की जानकारी मिलने पर पाली से समाजसेवी मनीष राठौड़ पुलिस को लेकर वहां पहुंचे और घायलों को बांगड़ अस्पताल पहुंचाया। जानकारी के अनुसार शुक्रवार सुबह 11 बजे आईजीपी की ढाणी गुरलाई मार्ग पर चुन्नीलाल सोलंकी पुत्र पोकर घांची निवासी मंडिया, केवलराम पुत्र पोकरजी तथा गीता देवी प|ी केवलराम अपने खेत पर मजदूरों के साथ रायड़ा की फसल निकाल रहे थे। उस दौरान जीवाराम वाल्मीकि लाठियां हॉकी लेकर अपने करीब 8 साथियों के साथ वहां पहुंचा और उनसे खेत की रखवाली के लिए आदमी मांगने लगा। जब उन्होंने इसके लिए सहयोग नहीं किया तो वह गाली गलौज करने लगा तथा उनके साथ मारपीट शुरू कर दी। बाद में आरोपी उनको घायलावस्था में मौके पर ही छोड़ वहां से चले गए। इस बीच घायल चुन्नीलाल ने पाली में सामाजिक कार्यकर्ता मनीष राठौड़ को फोनकर घटना की जानकारी दी। इस पर राठौड़ ने सदर थाने के सीआई देरावरसिंह सोढ़ा को घटनाक्रम की जानकारी दी और उनके साथ मौके पर पहुंचे। पुलिस ने मौके पर पहुंच चुन्नीलाल, केवलराम गीता देवी को बांगड़ अस्पताल में भर्ती कराया।
मारपीट की इस घटना में जीवाराम को भी चोटें पहुंची हैं, उसे भी बांगड़ अस्पताल पहुंचाया गया।
hin_Deva hin_Deva hin_Deva